OzLabs/hebrew-wiki-articles huggingface dataset:
ספר עלטה

ספר עלטה הוא ספר ביכורים של מחבר מתוך העולם החרדי, שיצא בעילום שם תחת שם העט ● (עיגול שחור). הספר יצא לאור בהוצאת רסלינג בשנת 2014 בסדרת "מעבדה", והוא כתוב בז'אנר המשלב בין רומן לבין סיפורת בזק.

==תכנים==
הספר הוא יומן חלומות, שכתוב במסורת של יומני חלומות מיסטיים של מקובלים, כגון ספר החזיונות מאת רבי חיים ויטאל, תוך העתקתם לעולם הבלוג האינטרנטי. סיפור העלילה החיצוני, המתרחש במהלך היום, נפרש מתוך חלומות המתארים את עולמו הסודי של הכותב בלילה. בעולם זה משתלבים תכנים קבליים עם המציאות הטכנולוגית הנוכחית, חיי המשפחה המעורערים שלו והמשבר בו הוא נתון. רעיונותיו הדתיים של המספר מעוצבים באמצעות דמויות כגון: אשתו, האדמו"ר שלו, העכבר במחשב שלו, השועלים בשטריימל שלו, החמור של המשיח, הבורסה, האינטרנט והשואה. כך למשל, המספר מנסה להתחתן עם רשת האינטרנט, בה הוא רואה התגלמות של השכינה, אך נתקל בקנאה מצד אשתו. בחלום אחר המספר חולם שהוא היטלר ומנסה לעצור את השואה בעזרת גרסה נאצית לדת היהודית.

הסגנון ההיפר-פנטסטי של הספר זכה לשבחי הביקורת, שהדגישה את חדשנותו, והספר זכה בפרס משרד התרבות לספר ביכורים לשנת תשע”ד. בשנת 2017 יצא בהוצאת רסלינג ספר המשך בשם "צורת עתיד".

==קישורים חיצוניים==

* [http://halata.org ספר העלטה], אתר הספר
* [http://www.resling.co.il/book.asp?book_id=775 ספר עלטה], באתר של הוצאת רסלינג
* 

פרקים מהספר
* 
* 
* 
* 
* [http://www.haokets.org/2014/06/01/כל-בתי-האלוהים-יהיו-וירטואליים/ כל בתי האלוהים יהיו וירטואליים], באתר העוקץ
* [http://www.haokets.org/2017/03/02/הספרים-יהפכו-לאבנים-וידברו-כאבנים/ הספרים יהפכו לאבנים וידברו כאבנים], באתר העוקץ
* [http://www.text.org.il/index.php?book=1401064 ספר הפרצופים], באתר טקסט
* 

על הספר:
* 
* 
* 

קטגוריה:רומנים בעברית
קטגוריה:ספרי 2014
קטגוריה:ספרי הוצאת רסלינג
מודל המוצק של איינשטיין

מודל המוצק של איינשטיין הוא מודל מקורב של תנודות האטומים במצב מוצק (פונונים) המאפשר לחשב את הגדלים התרמודינמיים הקשורים בתנודות אלו. 

המודל מבוסס על שתי הנחות: 
# כל אטום במוצק הוא מתנד הרמוני תלת־ממדי עצמאי. 
# כל האטומים מתנדנדים באותה התדירות (בניגוד למודל דביי). 
הבסיס להנחות אלו היה העובדה כי למוצק אופני תנודה עצמיים, שהן גלי הקול, או פונונים. התיאור השלם של המוצק מחייב ניתוח שלם של האינטראקציות בין האטומים השונים, ובינם לבין האלקטרונים במתכת. זוהי בעיה סבוכה שלא תמיד ניתן למצוא לה פתרון. מודל איינשטיין מניח כי כל אטום נע באופן עצמאי כמו מתנד הרמוני תלת־ממדי, ולכן לכולם תדירות עצמית שווה. באופן זה איינשטיין ניסה להראות כי מכניקת הקוונטים תוכל לעזור בפתרון בעיות ספציפיות במכניקה הקלאסית. 

==השפעה היסטורית==
לתאוריה המקורית שהוצעה על ידי איינשטיין ב-1907 יש השפעה היסטורית רבה. איינשטיין הראה, בפעם הראשונה, כי את משרעת התנודות אפשר להפוך לגודל דיסקרטי על ידי יישום הנחת הקוונטיזציה של פלאנק, ולקבל תוצאות המתאימות לניסוי. התאוריה חוזה בדיוק את קיבול החום הקבוע של מוצקים בטמפרטורות גבוהות, כפי שנחזתה גם בחוק דולון-פטי במכניקה הקלאסית ובניסויים אמפיריים, ובקירוב טוב את קיבול החום בטמפרטורות נמוכות. 
מבחינה זו, התאוריה של איינשטיין, למרות שהנחותיה אינן נכונות, מהווה ביחד עם האפקט הפוטואלקטרי אישוש לנכונות של המכניקה הקוונטית. 

== כישלון המודל ==
המודל של איינשטיין חוזה כי קיבול החום מתקרב לאפס באופן אקספוננציאלי בטמפרטורות נמוכות, אך בניסוי התלות היא שונה במקצת, ומתנהגת כמו הטמפרטורה (במעלות קלווין) בחזקה שלישית. הסיבה לכך היא כי לא ניתן להניח שהתדירות של כל אופני התנודה במוצק היא שווה. הנחה קרובה יותר לאמת הוצעה על ידי מודל דביי בשנת 1912, שטען כי מהירות התקדמות התנודות (גלי הקול) היא שווה, ולכן התדירות היא מכפלה של מהירות הקול בוקטור הגל.

אף על פי כן, במוצקים בהם יש יותר מסוג אטום אחד, או שמבנה הסריג שלהם הוא מורכב יותר (יותר מאטום אחד בתא היחידה הפרימיטיבי), נוצרות תנודות עצמיות קצרות טווח של האטומים בתוך תא היחידה. תנודות אלו מכונות פונונים אופטיים (בשל העובדה כי התדירויות המהירות שלהם ניתנות למדידה על ידי קרינה אלקטרומגנטית) וניתן להראות כי התדירות העצמית שלהם היא ערך קבוע, כמו במודל איינשטיין.

קטגוריה:אלברט איינשטיין
שיטת אוילר

במתמטיקה ובמדעי המחשב, שיטת אוילר היא פרוצדורה נומרית לפתרון משוואות דיפרנציאליות עם ערך התחלתי מסוים. זוהי השיטה הישירה והבסיסית ביותר לאינטגרציה נומרית של משוואות דיפרנציאליות ושיטת רונגה-קוטה הפשוטה ביותר. שיטת אוילר נקראת על שם לאונרד אוילר, שתיאר שיטה זו בספרו "Institutionum calculi".

שיטת אוילר היא שיטה מסדר ראשון, כלומר השגיאה המקומית לכל צעד היא פרופורציונית לריבוע גודל הצעד, והשגיאה הגלובלית (שגיאה בזמן מוגבל) פרופורציונית לגודל הצעד. שיטת אוילר משרתת לעיתים קרובות כבסיס לבניית שיטות מסובכות יותר.

==תיאור גאומטרי לא פורמלי==
איור של שיטת אוילר. העקום הלא ידוע הוא בכחול, והקירוב שלו באדום.
בבעיה של חישוב השטח של צורה לא מוכרת המתחילה בנקודה נתונה ומקבלת משוואה דיפרנציאלית נתונה, המשוואה הדיפרנציאלית יכולה להיחשב כנוסחה שבה שיפוע המשיק לעקומה יכול להיות מחושב בכל נקודה שעל גבי העקומה, ברגע שהשעורים של הנקודה הזו חושבו.

הרעיון בבסיס השיטה הוא שבזמן שצורת הפונקציה לא ידועה תחילה, ידועים שעורי ההתחלה שלה. אז, על ידי המשוואה הדיפרנציאלית, שיפוע המשיק לפונקציה בנקודת ההתחלה יכול להיות מחושב, וכך ניתן גם לחשב את הנקודה הבאה של הפונקציה. לפי גודל הצעד הנבחר, מהנקודה ההתחלתית הולכים צעד קטן בהתאם לשיפוע שחושב ומחשבים את מיקום הנקודה הבאה. לאורך הצעד הקטן הזה, השיפוע לא משתנה בהרבה, כך שהנקודה השנייה שחישבנו תהיה קרובה מאוד לנקודה של הפונקציה האמיתית. אם נחשיב את הנקודה השנייה כנקודה ההתחלתית, נוכל לפעול לחישוב הנקודה השלישית בדיוק באותה הדרך. לאחר מספר פעמים נוכל לחשב את העקומה של כל הנקודות שחישבנו. באופן כללי, העקומה שנמצא תהיה קרובה מאוד לעקומה הלא ידועה האמיתית, והשגיאה בין שתי העקומות יכולה להיות קטנה מאוד אם גודל הצעד קטן מספיק ומרווח החישוב הוא אינסופי.

==עיגול שגיאות==
הוויכוח נכון להיום מתעלם מההשפעות של עיגול תוצאות. בצעד מספר n בשיטת אוילר, השגיאה המעוגלת היא בערך של <math>\varepsilon y_n</math>. בהנחה שהשגיאות המעוגלות הן בערך באותו הגודל, השגיאה המעוגלת הכוללת ב-<math>N</math> צעדים היא בערך <math>N\varepsilon y_0</math> אם הנקודות השגויות הן באותו הכוון. כיוון שמספר הצעדים הוא פרופורציוני הופכי לגודל הצעד <math>h</math>, השגיאה הכוללת המעוגלת היא פרופורציונית ל: <math>\varepsilon /h</math>. במציאות, בכל מקרה, לא ייתכן כלל שכל השגיאות המעוגלות הן באותו הכוון. אם במקום זאת, נניח שהשגיאות המעוגלות הן ערכים מעוגלים עצמאיים, אז השגיאה המעוגלת הכוללת היא פרופורציונית ל <math> \varepsilon / \sqrt{h} </math>.

מכאן, בהתאם לערכים הקטנים של גודל הצעד, שגיאת החיתוך תהיה קטנה, אבל ההשפעה של עיגול השגיאה תהיה גדולה. רוב ההשפעה של עיגול השגיאה יכולה להימנע אם עיגול השגיאות מפצות זו את זו בהתאם לשיטת אוילר.

==קישורים חיצוניים==

קטגוריה:אנליזה נומרית
קטגוריה:משוואות דיפרנציאליות
קטגוריה:לאונרד אוילר
רז'ינאל גורו

גורו במדי קריליה סובטוב
רז'ינאל גורו (בצרפתית: Réginal Goreux; נולד ב-31 בדצמבר 1987 בסנט מישל שבהאיטי) הוא כדורגלן עבר מהאיטי ששיחק בעמדת הקשר, ומאמן כדורגל המאמן את קבוצת הנוער של סטנדרד לייז'.

==קריירת מועדונים==
===ילדות===
רז'ינאל גורו התחיל את צעדיו הראשונים בכדורגל בארץ מולדתו האיטי, במועדון ברלו, בגיל 13 עבר לבית הספר לכדורגל של סטנדרד לייז' הבלגית.

===סטנדרד לייז'===
בשנת 2008 הופיע לראשונה במדי הקבוצה הבוגרת במשחק גביע והבקיע שעזר לקבוצתו להעפיל לשלב הבא. העונה הראשונה של גורו בסטנדרד הייתה מוצלחת, הוא זכה למקום בהרכב במהירות. ב-1 במרץ 2009 רז'ינאל הבקיע שער ליגה ראשון מול סרקל ברוז'. כבר באותה עונה קבוצתו זכתה אליפות המדינה. בסתיו 2009 גורו ערך הופעת בכורה בליגת האלופות, בה שיחק נגד אולימפיאקוס וארסנל. גם עונת 2009/10 הייתה מוצלחת בשביל גורו, כאשר הוא זכה ב-2 תארים: גביע בלגיה והסופרקאפ בלגי.

===קריליה סובטוב===
בחורף 2013 גורו קיבל את ההצעה לעבור לקריליה סובטוב הרוסית. סכום ההעברה היה 500 אלף יורו עם חוזה לשנתיים וחצי. ערך בכורה בליגת העל ב-9 במרץ מול צסק"א מוסקבה. ב-13 באפריל הבקיע את שערו הראשון בקריליה במשחק נגד קרסנודאר.

===רוסטוב===
באוגוסט 2014, לאחר שקריליה ירדו לליגה הלאומית גורו עזב את הקבוצה הסמרית וחתם לשנתיים ברוסטוב. הופיע לראשונה במדי הצהובים-כחולים ב-14 באוגוסט בדקה ה-34 במשחק חוץ נגד לוקומוטיב מוסקבה שהסתיים בהפסד 2:1.

==נבחרת לאומית==
בשנת 2011 גורו ערך הופעת בכורה במדי האיטי במשחק נגד נבחרת טרינידד וטובגו. ב-7 באוקטובר 2011 במשחק מוקדמות מונדיאל 2014 גורו הבקיע 2 שערים מול איי הבתולה של ארצות הברית.

==תארים==
;סטנדרד לייז'
* אליפות בלגיה: 2009
* הגביע הבלגי: 2011
* הסופרקאפ הבלגי: 2009

==קישורים חיצוניים==

* [http://rfpl.org/players/Goro סטטיסטיקות ופרופיל] באתר התאחדות הכדורגל הרוסית 
* [http://www.fc-rostov.ru/command/players/269 דף השחקן] באתר הרשמי של רוסטוב 

קטגוריה:כדורגלנים האיטים
קטגוריה:מגני כדורגל האיטים
קטגוריה:קשרי כדורגל האיטים
קטגוריה:כדורגלני סטנדרד לייז'
קטגוריה:כדורגלני קריליה סובייטוב סמרה
קטגוריה:כדורגלני רוסטוב
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני נבחרת האיטי
קטגוריה:האיטים שנולדו ב-1987
הרברט מוריסון (שדרן רדיו)

הרברט "הרב" מוריסון (באנגלית: Herbert Morrison; 14 במאי 1905 - 10 בינואר 1989) היה כתב רדיו אמריקני. מוריסון ידוע בעיקר בשל השידור הדרמטי מהבסיס הימי בלייקהרסט, ניו ג'רזי, ב-6 במאי 1937, כשדיווח על אסון ההינדנבורג.

== שידור אסון ההינדנבורג==
מוריסון והטכנאי שלו, צ'רלי נילסן, הגיעו למקום כדי לסקר את הגעתה של ההינדנבורג בטיסה מעבר לאוקיינוס האטלנטי, למען תחנת הרדיו WLS בשיקגו. השידור היה אמור להיות מושהה: מדיניות רשתות הרדיו דאז אסרה על השימוש בחומר מוקלט, פרט לאפקטים קוליים בדרמות, ולמוריסון ונילסן לא היו אמצעים לשידור חי. תוצאות השידור כפי שהגיעו למאזינים היו אב הטיפוס לשידור חדשות בשנות מלחמת העולם השנייה.
הפרסום שלו זכתה הקלטת דיווחו של מוריסון לא השפיע על מדיניות רשתות הרדיו עד לאחר תום מלחמת העולם השנייה, ורק אז החלו הקלטות לשמש באופן קבוע בשידורים. 

שידור הרדיו המפורסם של אסון ההינדנבורג
תיאורו של מוריסון החל באופן שגרתי, אך סגנונו השתנה מיד כשספינת האוויר החלה לעלות בלהבות: 

מוריסון ונילסן המשיכו בעבודתם, דיווחו בהרחבה על מאמצי ההצלה וראיינו ניצולים, עם כמה הפסקות בזמן שמוריסון מתארגן לכל שידור. מוריסון הנמוך והנמרץ לבש חליפת צמר כחולה ומעיל. הוא חשב בטעות שהיו בסיפון ההינדנבורג 106 נוסעים ואנשי צוות, בעוד למעשה היו 97 על הספינה. שלושים וחמישה בני אדם נהרגו, בנוסף להרוג אחד על הקרקע.

ההקלטות מהיום ההוא הובהלו בחזרה לשיקגו במטוס, ושודרו במלואן בהמשך הלילה. חלקים שודרו גם ברדיו הארצי על ידי רשת NBC, למחרת. זאת הייתה אחת מההקלטות הראשונות של אירוע חדשותי ששודרו אי פעם, וכן השידור הראשון ברדיו מחוף לחוף. תגובתו המהירה והמקצועית ודיווחו המדויק של מוריסון, יחד עם תגובתו הרגשית, הפכו את ההקלטה לקלאסיקה של היסטוריית הרדיו.

יש הטוענים כי ההקלטה הקלאסית אינה ייצוג מדויק של קולו של מוריסון. מכשיר ההקלטה שבו השתמש נילסן, לטענתם, רץ באיטיות של שלושה אחוזים לערך, ולכן גורם לקולו של מוריסון להישמע שונה ועמוק פחות מקולו האמיתי. היסטוריון האודיו מיכאל בייל חקר את ההקלטות המקוריות וטען כי החלק הדרמטי ביותר של ההקלטה נפגע מגל ההלם של הפיצוץ, ורק לאחר שהטכנאי נילסן הצמיד את המחט בחזרה לדיסק ההקלטה אפשר לשמוע את מוריסון אומר "היא עולה בלהבות...".

תיאורו של מוריסון הוצמד לסרט יומן החדשות של ההתרסקות, והרושם הנוצר הוא של שידור טלוויזיה בסגנון המודרני, אך באותה העת יומני חדשות היו מדובבים בנפרד באולפן, ודבריו של מוריסון לא נשמעו בבתי קולנוע.

הזמינות של הסרטים והתמונות של יומן החדשות יחד עם הקלטת התיאור של מוריסון הייתה תוצאה של יחסי ציבור כבדים של חברת צפלין, לקראת הגעתה של ההינדנבורג לאמריקה. באופן אירוני, דווקא זה מה שהפך את ההתרסקות לאירוע תקשורתי יוצא דופן והעלה את חשיבותו מעבר להרבה אסונות אחרים בעבר, שתיעודם היה דל יותר.

בעבודתו הרגילה היה מוריסון קריין בתוכניות מוזיקה, לפני ששידר את אסון ההינדנבורג הוא דיווח בהצלחה מתוך מטוס על השיטפונות במערב התיכון, ולכן הזמינו אותו לסקר את לייקהרסט באותו היום.

==קישורים חיצוניים==

* 

קטגוריה:ניו יורק: אישים
קטגוריה:שדרני רדיו וטלוויזיה אמריקאים
קטגוריה:אמריקאים שנולדו ב-1905
קטגוריה:אמריקאים שנפטרו ב-1989
סקוטלנד ההיסטורית

סקוטלנד ההיסטורית (באנגלית: Historic Scotland) הייתה סוכנות שהשתייכה לממשלת סקוטלנד והייתה אחראית על שימור וניהול מספר מבנים ואתרים בעלי חשיבות למורשת ולהיסטוריה הסקוטית.

הסוכנות הקבילה לארגון "המורשת האנגלית" (באנגליה), "שירות הסביבה והמורשת" (בצפון אירלנד) וארגון "Cadw" (בוויילס). סוכנות סקוטלנד ההיסטורית הוקמה בשנת 1991, והחליפה את אגף "האתרים העתיקים" במשרד היצירות של הממלכה המאוחדת. הארגון ניהל ותיחזק את כל האתרים ההיסטוריים הנמצאים בבעלות הממשלה המקומית, והיה אחראי על רישום המבנים בסקוטלנד וקביעת דרגת שימורם (B ,A או C). ב-1 באוקטובר 2015 פורק הארגון וכל סמכויותיו ותחומי אחריותו הועברו לארגון החדש, "סביבה היסטורית סקוטלנד" (Historic Environment Scotland, או HES).

==אתרים ומבנים נבחרים==
<gallery>
קובץ:View of Edinburgh Castle (from the south east).jpg|טירת אדינבורו
קובץ:Stirlingcastle.jpg|טירת סטירלינג
קובץ:Skara Brae 12.jpg|סקארה ברי
קובץ:Am linlithgow palace north west.jpg|ארמון לינלית'גו
קובץ:Dunfermline Abbey gatehouse and pend, Dunfermline.jpg|ארמון דנפרמליין
קובץ:Glasgowcathedral.jpg|קתדרלת גלאזגו
</gallery>

==ראו גם==
*סביבה היסטורית סקוטלנד - הארגון היורש לסקוטלנד ההיסטורית

==קישורים חיצוניים==

* 

קטגוריה:סקוטלנד: תרבות
*
קטגוריה:סקוטלנד: היסטוריה
קטגוריה:גופים לאומיים לארכאולוגיה
הדוב פדינגטון (סרט)

הדוב פדינגטון (באנגלית: Paddington) הוא סרט קומדיה לייב-אקשן בריטי משנת 2014 המבוסס על ספר הילדים הפופולרי "הרפתקאות הדוב פדינגטון" מאת מייקל בונד. את הסרט ביים פול קינג על פי תסריט מאת האמיש מק'קול ובהפקת דייוויד היימן.

בסרט מככבים בן וישו, יו בונוויל, סאלי הוקינס, ג'ולי וולטרס, ג'ים ברודבנט, פיטר קפלדי וניקול קידמן. הסרט יצא להקרנת בכורה ב-23 בנובמבר 2014 בממלכה המאוחדת.

==תקציר עלילת הסרט==

דוב צעיר שנולד בפרו מגיע ללונדון על גבי ספינה. הדוב המוזר עוטה מעיל כחול וכובע אדום, שניהם מצמר ולצווארו הפתק "נא לטפל יפה בדוב הזה". כשהוא מוצא את עצמו לבדו בתחנת הרכבת פדינגטון, הוא מתחיל להבין כי חיי העיר הם לא מה שהוא חשב שהם. זאת, עד שהוא פוגש במר וגברת בראון, שידועים גם כהנרי ומרי בתחנת הרכבת והם מחליטים לקרוא לו על שם התחנה בה מצאו אותו. משפחת בראון מתאהבת בדוב ומחליטה שישהה בביתם לצמיתות והוא הופך לחברם טוב של ילדיהם ג'ודי וג'ונתן, ולחלק מן המשפחה. הדוב מתגלה כחכם, שובה לב ובעל חוש צדק מפותח, אך גם נוטה לשובבנות והוא נקלע להרפתקאות שונות ומוזרות.

==צוות השחקנים==
{| class="wikitable"
|- bgcolor="#CCCCCC"
! תפקיד !! שחקן !! מדבב בעברית !! הערות
|-
| הדוב פדינגטון || בן וישו || מיכאל אלוני || תחילה לוהק לתפקיד השחקן הבריטי קולין פירת', אבל הוחלט שקולו אינו מתאים לדמות ולבסוף נבחר בן וישו.
|-
| הנרי בראון ||יו בונוויל || עמוס שוב || דיבובו האחרון של עמוס שוב לפני פטירתו
|-
| מרי בראון ||סאלי הוקינס || מונה מור ||
|-
| גברת בירד ||ג'ולי וולטרס || אסתי קוסוביצקי ||
|-
| מר גרובר || ג'ים ברודבנט || צביקה שוורצברג ||
|-
| מר קארי ||פיטר קפלדי || דרור טפליצקי ||
|-
| ג'ונתן בראון || סמואל ג'וסלין || נדב ירושלמי ||
|-
| מיליסנט || ניקול קידמן || הילה זיתון ||
|}

==הפקה==
פיתוח הסרט יצא לדרך בשנת 2007 כאשר מפיק סרטי "הארי פוטר", דייוויד היימן הוכרז כמפיק הסרט בעוד האמיש מק'קול החל בכתיבת התסריט. אך ההפקה יצאה לדרך באופן ממשי רק בשנת 2013 כאשר החלו הצילומים בלונדון והוכרז על ליהוקו של קולין פירת' לתפקיד הדוב פדינגטון.

ב-13 בספטמבר 2013 החלו הצילומים, ובסיוע טכנולוגיית לכידת תנועה והוספת אפקטים ממוחשבים נוצר הדוב פדינגטון הקולנועי. ביוני 2014 קולין פירת' ויתר על דיבוב קולו של הדוב, לאחר שבאולפני ההפקה הוחלט כי קולו אינו מתאים לדמות וביולי 2014 הצטרף בן וישו להפקה כמחליפו של פירת'.

הסרט יצא להקרנת בכורה ב-23 בנובמבר 2014 בלונדון שבממלכה המאוחדת, וב-26 במרץ 2015 בישראל.

== סרט המשך ==
באוקטובר 2016 הוכרז על סרט ההמשך "פדינגטון 2" שיצא ב-10 בנובמבר 2017.

==קישורים חיצוניים==

* 

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2014
קטגוריה:סרטי קומדיה בריטיים
קטגוריה:סרטי הרפתקאות
קטגוריה:סרטים על דובים
קטגוריה:סרטים בריטיים מבוססי ספרים
קטגוריה:סרטי ילדים
רוגע

אישה רגועה צופה בנוף
רוגע הוא מצב שבו האדם חופשי מתחושות גופניות ורגשיות של דחק וחרדה. תחושת הרוגע אינה ייחודית לבני אדם והיא מופיעה גם אצל בעלי חיים. במצב של רוגע מופחתת הפרשתו של המוליך העצבי נוראדרנלין.

==גורמים המעודדים תחושת רוגע==
רוגע הוא תחושה של חופש מתחושות [[דחק]]
טכניקת הרפיה היא כל שיטה או תהליך שמסייע לאדם להגיע למצב של רגיעה או להפחית את רמת החרדה או הדחק בה הוא נתון. מטרת הטכניקה היא לסייע בהפחתת מתח השרירים, הורדת לחץ דם, והאטת קצב הנשימה ופעימות הלב. הטכניקה משמשת לעיתים קרובות בתוכניות שונות להתמודדות עם חרדה ודחק, בטיפולים פסיכולוגיים (בעיקר טיפול קוגניטיבי התנהגותי), בהרפיה עצמית של האדם, ועוד.

הנשיפה יכולה לשמש כטכניקה להירגעות. כאשר אנו נושפים, ולאו דווקא בשיטות מיוחדות, אנו נרגעים. כאשר אנו לחוצים, אנו לוקחים שאיפה עמוקה ולאחר מכן נושפים בחוזקה דרך האף. ישנן שיטות המנצלות את הנשיפה עד תומה, כמו יוגה.

דמיון מודרך הוא שיטה המשתמשת בדמיון כדי להשפיע על המצב הנפשי, להעלות מחשבות לא מודעות באופן אסוציאטיבי, ולתרגל את שליטת המוח על התפקודים הגופניים. הוא יכול לשמש בין היתר גם ליצירת תחושת רוגע.
ספירת כבשים הוא תרגיל דמיון מודרך שמשמש בחלק מהתרבויות כאמצעי מרדים כדי לישון.

מוזיקת העידן החדש היא מוזיקה שלווה במגוון סגנונות מוזיקליים שנועדו להשרות אווירת רוגע ורגשות חיוביים, כאמצעי לשחרור מתחים באמצעות יוגה, מדיטציה ועיסוי. מוזיקה זו מסתמכת רובה ככולה על מכלול האמונות של העידן החדש.

עיסוי הוא שיטת מגע המבוססת על חיכוך, שפשוף ולחיצה בנקודות שונות בגוף אשר מבוצעת על ידי אדם או באמצעות מכשור מכני. העיסוי יכול לבין היתר לסייע לאדם להירגע.

מכל ציפה יכול לשמש אף הוא להירגעות.

==קישורים חיצוניים==

* 

==הערות שוליים==

קטגוריה:רגשות
קטגוריה:התנהגות
קטגוריה:פיזיולוגיה
תיעוב

איור המנסה לתאר הבעת תיעוב
תיעוב הוא רגש אינטנסיבי שדומה לגועל ולשנאה, אך לרוב מהווה שילוב ביניהם.

תיעוב קרוב לסלידה, ושתי המילים משמשות לעיתים קרובות כמילים נרדפות, אך תיעוב חזק מסלידה בעוצמת הרגש שהוא מתאר, וקרוב יותר לשנאה במשמעותו, בעוד סלידה קרובה יותר לגועל במשמעותה.

השורש תע"ב הוא שורש תנייני שנגזר משם העצם תועבה; המילה תועבה משמשת לתיאור התנהגויות, מצבים או אובייקטים לא מוסריים, לרוב מבחינה דתית, ולרוב גם קשורים ברגש גועל. לפיכך, גם המילה תיעוב משמשת לעיתים קרובות לרגש שמתעורר מול התנהגויות, אנשים, מצבים או אובייקטים שנתפסים כלא מוסריים.

תיעוב הוא רגש פעיל, כמו כעס, שנאה ואהבה (לעומת רגשות סבילים כמו עצב, שמחה ותסכול), וככזה, יש לו תמיד מושא. כמו בכל הרגשות הפעילים, מושא הרגש יכול להיות גם האדם המרגיש אותו. במילים אחרות, האדם עשוי להרגיש את הרגש כלפי עצמו. תיעוב עצמי הוא רגש נפוץ שמתעורר כשאדם מרגיש גועל ו/או שנאה כלפי עצמו, לעיתים קרובות כאשר הוא מתנהג באופן לא מוסרי בעיניו. תיעוב עצמי הוא תסמין שכיח במספר הפרעות נפש כגון דיכאון, הפרעת גוף דיסמורפית, והפרעת אישיות גבולית.

==בתרבות==

המילה תיעוב נמצאת בשימוש בפוליטיקה, בתקשורת ובתרבות. תיעוב מוזכר במגוון ספרים וסרטים, כגון הספר "פחד ותיעוב בלאס וגאס" והסרט המבוסס עליו (בהקשר של צריכת סמים ועוד), אם כי המקור לביטוי "פחד ותיעוב" הוא כנראה פרידריך ניטשה.

==הערות שוליים==

קטגוריה:רגשות
תוכנית קיציס

תוכנית קיציס הייתה תוכנית אירוח ובידור ישראלית, ששודרה בערוץ 2 על ידי הזכיינית קשת מיולי עד ספטמבר 2014. את התוכנית, ששודרה בימי שישי, לאחר "אולפן שישי", הנחה איל קיציס.

העונה הראשונה (והיחידה) הסתיימה ב-18 בספטמבר 2014 וכללה 9 פרקים וממוצע של 19.6% אחוזי רייטינג, אם כי נגדעה פעמים רבות במהלך השידור עקב עלייתה לאוויר בזמן מבצע צוק איתן. התוכנית סיכמה את אירועי השבוע החולף. בכל תוכנית התארחו באולפן לשיחה אישית מרואיינים מובילים מתחומי הפוליטיקה, הבידור, הספורט והתרבות. בין הראיונות משולבים קטעים קומיים.

== משתתפים ==
בדרנים המשתתפים בקטעי התוכנית:
* תירס סקסואל - ההרכב מופיע בכל סוף תוכנית עם שיר חדש, הקשור לנושאים בהם דנו בתוכנית.
* ירון ברלד - מופיע בדמויות שונות.
* יובל סמו - מגלם דמויות שונות.
* ערן זרחוביץ' ושרון טייכר - מגלמים דמויות שונות.
*תם אהרון - מדווח על אירועים שונים.

מפורסמים שהתארחו בתוכנית השתתפו בפינות:

==קישורים חיצוניים==
* 

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:קשת: תוכניות וסדרות
כריסטיאן דלפש

כריסטיאן דלפש (בספרדית: Christian Delpech) הוא ברמן ופלייריסט המפורסם ביותר בעולם, המחזיק ב-17 תוארי אלוף העולם בתחרויות רשמיות של איגוד הפליירינג הבינלאומי ויותר מ-50 ניצחונות בתחרויות פליירינג בינלאומיות. דלפש ידוע בסגנונו הריקודי והנונשלנטי המשלב תרגילים ייחודיים קשים במיוחד הדורשים דיוק רב וזריזות עצומה.

==ביוגרפיה==
דלפש נולד ב-25 בפברואר 1977 בבואנוס איירס, ארגנטינה. בשנת 1995, בזמן שעבד בעבודה זמנית בפאב של חברו ולא חשב להיות מוזג מקצועי, צפה בסרט קוקטייל בכיכובו של טום קרוז והושפע ממנו מאוד. דלפש החל להתאמן רבות בפליירינג, וב-1998 החליט לעבור לטנריפה, ספרד כדי להתפתח במקצוע. בספרד למד דלפש גם להטוטי קסמים כדי לשפר את מופעו.

==עיסוקים==
דלפש עובד כמוזג בלאס וגאס ומשמש כשופט בתחרויות פליירנג בינלאומיות. הוא הפרזנטור של חברות אלכוהול רבות. דלפש הפיק קלטות הדרכת פליירנג והופיע רבות בטלוויזיה בנושאי אלכוהול.

==משפחה==
אחיו הצעיר של כריסטיאן דלפש, רודריגו דלפש, אף הוא מוזג ופלייריסט ידוע מאוד שזכה באליפויות עולם ותחרויות בינלאומיות רבות. סגנונו של רודריגו משלב עד שישה אלמנטים - דבר הנחשב לקשה במיוחד וברמה הגבוהה ביותר בתחום להטוטנות בר.

==קישורים חיצוניים==
* [https://web.archive.org/web/20170912070134/http://christiandelpech.com/ אתר הבית של כריסטיאן דלפש]
* 

קטגוריה:קוקטיילים
קטגוריה:ארגנטינאים שנולדו ב-1977
רק ג'יגולו

רק ג'יגולו (באנגלית: Fading Gigolo) הוא סרט קולנוע קומי אמריקאי משנת 2013, שנכתב על ידי ג'ון טורטורו.

==עלילה==

ד"ר פארקר (שרון סטון), רופאת עור מספרת למטופל שלה, מוריי (וודי אלן), שהיא וחברתה, סלימה (סופיה ורגרה), רוצות לנסות מנאז' א-טרואה (מערכת יחסים בה שותפים שלושה אנשים) ושואלת אותו האם הוא מכיר מישהו שיסכים לעשות זאת איתן. מוריי מציע את חברו פיורבאנטה (ג'ון טורטורו), ובעקבות זאת מוריי ופיורבאנטה פותחים עסק של זנות גברית.

==צוות השחקנים==
{| class="wikitable"
|-
! שם הדמות !! שם השחקן/ית
|-
| פיורבאנטה|| ג'ון טורטורו
|-
| מוריי|| וודי אלן
|-
| דר. פארקר|| שרון סטון
|-
| סלימה || סופיה ורגרה
|-
| אות'לה || טוניה פינקינס
|-
| אביגל|| ונסה פאראדי
|-
| דובי || לייב שרייבר
|-
| אשת הנהג || איידה טורטורו
|}

==קישורים חיצוניים==
* 

* 
* 

קטגוריה:סרטי 2013
קטגוריה:סרטים אמריקאיים
קטגוריה:זנות גברית בקולנוע
קטגוריה:זנות בקולנוע
ליבק נגד מסעדות מקדונלד'ס

ליבק נגד מסעדות מקדונלד'ס (באנגלית: Liebeck v. McDonald's Restaurants; ידוע גם כתביעת הקפה החם נגד מקדונלד'ס) הייתה תביעה משנת 1994 בארצות הברית אשר הסעירה את הדיון הציבורי בעניין תביעות נזיקין. 

==פרטי המקרה==
בשנת 1992, סטלה ליבק, בת 79 מאלבקרקי שבניו מקסיקו, קנתה כוס קפה בסניף מקדרייב של מקדונלד'ס. היא שהתה במכונית חונה במושב שליד הנהג בזמן שניסתה להוסיף לקפה סוכר, אך הקפה הרותח, שהוחזק בין ברכיה, נשפך עליה. היא סבלה מכוויות מדרגה שלישית, ואושפזה למשך שמונה ימים. כתוצאה מהכוויות והטיפולים היא הייתה מוגבלת בתנועה במשך שנתיים. 

ליבק ביקשה ליישב את העניין עם רשת מקדונלד'ס, ודרשה 20,000 דולר עבור הוצאות רפואיות. מקדונלד'ס סירבו, והעניין הגיע לבית המשפט. ליבק תבעה את חברת מקדונלד'ס בטענה שהקפה היה חם באופן בלתי סביר; בעוד שבני אדם נכווים ב-147 מעלות פרנהייט, ספר ההדרכה של מקדונלד'ס דרש לחמם את הקפה ל-169 מעלות פרנהייט, על מנת לא לחמם את הקפה כל בוקר מחדש. חבר המושבעים פסק לטובתה סכום של 2,860,000 דולר, ואילו בית המשפט הפחית את הסכום ל-640,000 דולר.

לא הוגש ערעור, היות שמקדונלד'ס הגיעו להסכם סודי עם התובעת וההליך המשפטי הופסק, כך שלא ידוע מה הסכום ששולם בסופו של דבר.

==לאחר המשפט==
המקרה מצוטט לעיתים כדוגמה לתביעות נזיקין מוגזמות .

סרט תיעודי בנושא תביעות מסוג זה, בשם Hot Coffee נעשה ב-2011 על ידי חברת HBO, ובו פירוט רב על המקרה והשלכותיו.

קטגוריה:משפטים ופסקי דין בארצות הברית
קונרדין קרויצר

קונְרָדין קרוֹיְצֶר (בגרמנית: Conradin Kreutzer או Kreuzer; 22 בנובמבר 1780 – 14 בדצמבר 1849) היה מלחין ומנצח גרמני. בין יצירותיו אופרה, "מחנה הלילה מגראנאדה", שבה הוא נודע, וכן מוזיקה למחזה "הבזבזן" מאת פרדיננד ריימונד. שתי היצירות הופקו בשנת 1834 בווינה.

==ביוגרפיה==
קרויצר נולד בבאדן, גרמניה. הוא ויתר על לימודי המשפטים באוניברסיטת פרייבורג ובסביבות 1804 נסע לווינה, שם פגש את היידן וייתכן שלמד אצל אלברכטסברגר בזמן שניסה את כוחו ללא הצלחה בכתיבת זינגשפיל. בשנים 1812-1811 שהה בשטוטגרט, שם הוצגו לפחות שלוש מן האופרות שלו וניתנה לו משרת הופקאפלמייסטר. מ-1812 עד 1816 כיהן כקאפלמייסטר בחצר מלך וירטמברג. לאחר הצלחותיו הראשונות, היה למלחין פורה וכתב מספר רב של אופרות לתיאטרון קרנטנרטור, תיאטר אין דר יוזפשטאדט ותיאטר אן דר וין בווינה, שירדו מן הבימה וספק אם יזכו אי פעם לביצוע חוזר.

ב-1840 התמנה למנצח האופרה של קלן. בנותיו, צציליה ומריה קרויצר, היו זמרות סופרן נודעות בשעתן.

קרויצר חב את פרסומו בעיקר ל"מחנה הלילה מגראנאדה" (1834), ששמרה על מקומה על בימות האופרה במשך יובל שנים על אף תמורות בטעם המוזיקלי. האופרה נכתבה בסגנון של ובר, וייחודה בשטף המלודיה האמיתית ובעומק הרגש המאפיינים אותה. אותן תכונות נמצאות בשירים לקולות גברים, שהיו פופולריים מאוד בגרמניה בשעתם, וגם כיום מאזינים להם בהנאה. בין שירים אלה נחשב למעולה ביותר "יום האלוהים" (Das ist der Tag des Herrn). השביעיה שלו לכלי נשיפה מעץ וכלי קשת, אופוס 62, שומרת על מקומה ברפרטואר המוזיקה הקאמרית. קרויצר היה בין חמישים המלחינים שכתבו וריאציות על ואלס של אנטון דיאבלי לחלק השני של Vaterländischer Künstlerverein שיצא לאור בשנת 1824.

קונרדין קרויצר מת בריגה, לטביה בשנת 1849.

==יצירות נבחרות==
* "צריף באלפים", אופרה (אוגוסט פון קוצבואה), 1 במרץ 1815, שטוטגרט
* "ליבוסה", אופרה רומנטית (יוזף קארל ברנרד), 4 בדצמבר 1822, וינה, תיאטר אם קרנטנרטור
* "מלוזינה", אופרה רומנטית, (פרנץ גרילפרצר), 27 בפברואר 1833, ברלין, קניגשטאדישתיאטר
* "מחנה הלילה מגראנאדה", אופרה רומנטית (קארל בראון פון בראונטל), 13 בינואר 1834, תיאטר אין דר יוזפשטאדט
* שביעייה במי במול מז'ור לקלרינט, קרן יער, שלישיית מיתרים, קונטרבס אופוס 62
* שלישייה במי במול מז'ור לפסנתר, קלרינט, בסון אופוס 43

==קישורים חיצוניים==

<div class="mw-content-ltr">
* [https://web.archive.org/web/20150924071848/http://www.oeaw.ac.at/kmf/projekte/kreutzer/index.html Conradin Kreutzer: Briefe – Gesamtausgabe]
</div>

קטגוריה:מלחינים גרמנים
קטגוריה:מלחיני אופרה גרמנים
קטגוריה:מנצחים גרמנים
קטגוריה:מנצחי אופרה
קטגוריה:גרמנים שנולדו ב-1780
קטגוריה:גרמנים שנפטרו ב-1849
ואלרי ברטינלי

ואלרי ברטינלי בסדרה "One Day at a Time"
ואלרי אן ברטינלי (באנגלית: Valerie Anne Bertinelli; נולדה ב-23 באפריל 1960) היא שחקנית אמריקאית. זוכת שני פרסי גלובוס זהב על תפקידה בסדרה הקומית "כל יום מחדש" .

== ביוגרפיה ==
ברטינלי נולדה בעיר וילמינגטון שבמדינת דלאוור לנסי ואנדרו ברטינלי, מנהל בחברת ג'נרל מוטורס. למדה משחק ב"בית הספר לאומנויות תמי לין".

== קריירה ==
ברטינלי התגלתה על ידי המפיק והתסריטאי נורמן ליר שבחר ללהק אותה לקומדיית המצבים "כל יום מחדש" שעלתה לאוויר בשנת 1974. בריטנלי הופיעה במשך למעלה מעשור בתפקיד הצעירה ברברה קופר, תפקיד שבעבורו היא זכתה ב-2 פרסי גלובוס הזהב לשחקנית המשנה הטובה ביותר בסדרת טלוויזיה.
ברטינלי המשיכה להופיע בעיקר בהפקות טלוויזיה כמו "סידני", סיטקום משנת 1990 בו שיתפה פעולה עם השחקן מת'יו פרי. בשנת 2001 הצטרפה ברטינלי לשתי העונות האחרונות של סדרת הדרמה "מגע של מלאכים", היא שיחקה בתפקיד גלוריה.

משנת 2010 מופיעה ברטינלי בסדרה הקומית "שוות בקליבלנד" בהפקתו של שון הייז בתפקיד הגיבורה הראשית הסופרת מלאני הופ מורטי. הסדרה התבטלה ב-2015 לאחר 6 עונות מוצלחות. 

בשנת 2012 קיבלה ברטינלי כוכב על טלוויזיה על שמה בשדרת הכוכבים של הוליווד

== חיים אישיים ==
ברטינלי נישאה בשנת 1981 למוזיקאי אדי ואן היילן, לזוג נולד ילד אחד המוזיקאי וולפגנג ואן היילן. בריטנלי הגישה בקשה לגירושין בשנת 2005 ואלה נכנסו לתוקף בשנת 2007.

בשנת 2011 התחתנה עם המנהל הפיננסי טום וייטל.

== סדרות טלוויזיה ==
* כל יום מחדש (1975–1984)
*עדות אילמת (1985) - סרט טלוויזיה 
*אני אכבוש את מנהטן (1987) - מיני-סדרה 
* סידני (1990)
* מגע של מלאכים (2001–2003)
* שוות בקליבלנד (2015-2010)
* מכתבי אהבה (2014)

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:וילמינגטון (דלאוור): אישים
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
ג'וזט באנזט

ג'וזט באנזט, מארקיז דה ברויין (באנגלית: Josette Banzet, Marquise de Bruyenne; נולדה ב-6 באפריל 1938 – 4 בדצמבר 2020) הייתה שחקנית צרפתייה זוכת פרס גלובוס הזהב לשנת 1976 על הופעתה בסדרה "איש עשיר, איש עני" .

== ביוגרפיה ==
באנזט נולדה בצרפת.
היא זכתה בשנת 1976 בפרס גלובוס הזהב לשחקנית המשנה הטובה ביותר בסדרת טלוויזיה על משחקה בתור מיס לנו במיני סדרה "איש עשיר, איש עני" .
היא שיחקה גם כן בעיבוד הקולנועי לרומן "מעבר לחצות".

באנזט הייתה נשואה לזמר הפופ טומי רו .

==קישורים חיצוניים==

* 

קטגוריה:שחקניות קולנוע וטלוויזיה צרפתיות
קטגוריה:מהגרים מצרפת לארצות הברית
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:צרפתיות שנולדו ב-1938
קטגוריה:צרפתים שנולדו ב-1938
קטגוריה:אמריקאים שנפטרו ב-2020
קטגוריה:אמריקאיות שנפטרו ב-2020
ChIP-seq

תהליך ChIP-seq
ChIP-seq או ChIP-sequencing היא שיטה המשלבת מיצוי נוגדני של כרומטין (ChIP) יחד עם ריצוף מסיבי של DNA כדי לחקור אינטראקציות של חלבונים עם DNA. שיטה זו מאפשרת לזהות אתרי קישור ב-DNA המקושרים לחלבונים, ולזהות את כל האתרים האלו בצורה גלובלית (למשל על פני כל הגנום) עבור חלבון מסוים. בעבר הייתה שיטת ChIP-chip השיטה הנפוצה כדי לחקור אינטראקציות כאלו בין חלבונים ל-DNA. 

==שימושים==
ChIP-seq משמש בין היתר כדי לקבוע כיצד גורמי שעתוק וחלבונים אחרים משפיעים על מנגנונים: למידת ההיקשרות של חלבונים ל-DNA והשפעתה על בקרת ביטוי גנים חיונית להבנה של תהליכים ביולוגיים רבים ומחלות. מידע אפיגנטי זה הוא מידע משלים לגנוטיפ ולניתוח ביטוי הגנים. ChIP-seq משמש כתחליף ל-ChIP-chip, אשר דורש מערך היברידיזציה (hybridization array). דרישה זו יוצרת הטיה מסוימת, שכן המערך מוגבל במספר קבוע של גלאים (probes). בריצוף כפי שנעשה ב-ChIP-seq, ההטיה פחותה, אף כי עשויה להיות הטיה הנגרמת כתוצאה משיטות הריצוף עצמן.

ניתן לבודד אתרי DNA ספציפיים עם אינטראקציה פיזית ישירה עם גורמי שעתוק וחלבונים אחרים ניתנת באמצעות מיצוי נוגדני של כרומטין. ChIP מאפשר ליצור ספרייה של אתרי מטרה ב-DNA הקשורים לחלבון מסוים in vivo. ניתן להשתמש ב-ChIP לתפיסת חלבונים שיש נגדם נוגדנים כדוגמת גורמי שעתוק, פולימראזות או מודיקפציות בחלבונים. בשל הצורך בנוגדנים כנגד החלבון הנבדק, פותחו גם שיטות אחרות לזיהוי אזורים המאוכלסים בנוקלאוזומים ואזורים פתוחים יותר בגנום כדוגמת DNase-Seq ו-FAIRE-Seq.

קטגוריה:שיטות מחקר גנומיות
זה מכבר

"זה מכבר" הוא שיר עברי מאת לאה גולדברג, שהתפרסם כשנה לאחר מותה בספר "שארית החיים", לקט שירים מעיזבונה (ספרית פועלים, 1971). השיר הולחן ב-1973 על ידי מתי כספי ובוצע על ידי אושיק לוי.

השיר נמנה עם השירים שכתבה גולדברג לקראת סוף ימיה ועם אלה העוסקים במוות ובבדידות. השיר הוא מעין אלגיה, שבה קובעת המשוררת כי מזה זמן אין איש מחכה לה וכי העולם ינהג כמנהגו לאחר מותה. השיר עוסק באפסות הקיום ובמשמעות החיים, כשגולדברג כותבת כי דבר לא ישתנה בחייה - היא תוסיף להתעורר מדי בוקר ולפקוח את עיניה כשהזמן יחלוף לו - "עוד שבוע, עוד חודש, עוד שנה", ואחרי מותה לא ייוותר חלל בעולם ודבר לא ישתנה - "אחרי מותי עוד יהיה משהו בעולם. מישהו יאהב מישהו. מישהו ישנא".

במהלך מלחמת יום הכיפורים הופיעו מתי כספי ואושיק לוי באחד מבסיסי צה"ל בסיני. לדברי לוי, הוא עיין בספר שיריה של גולדברג והשיר צד את עינו. הוא העביר אותו לכספי להלחנה ועוד באותו יום סיים כספי להלחין את השיר. השיר הוקלט מיד אחרי המלחמה בנובמבר 1973 ונכלל באלבומו של לוי הנושא את שמו, שיצא ב-1974, וכן באלבומו של כספי "צד א' צד ב'", שיצא בשנת 1978. בתחילת ההקלטה נשמע כספי מתחיל לנגן את השיר בגיטרה ומנהל דין ודברים עם לוי לגבי שימוש באוזניות במהלך ההקלטה.

השיר חודש בשנת 1998 על ידי אסף אמדורסקי במסגרת פרויקט "עבודה עברית" ומופיע גם באלבומו "15 הדקות של אסף אמדורסקי". שמו של אלבום אוסף שהוציא אושיק לוי ב-1998 נושא את שם השיר.

==בתרבות הפופולרית==
* שמו של סרט הקולנוע משנת 2021 "מישהו יאהב מישהו" בבימויה של הדס בן ארויה שאול משיר זה. השיר עצמו, בביצועו של מתי כספי, מושמע במהלך הסרט.

==קישורים חיצוניים==

* 
* (מתוך אלבומו "צד א' צד ב'")

קטגוריה:שירי 1971
קטגוריה:שירי 1974
קטגוריה:שירי אושיק לוי
קטגוריה:שירי אסף אמדורסקי
קטגוריה:שירים בעברית
קטגוריה:שירים שנכתבו על ידי לאה גולדברג
קטגוריה:שירים שהולחנו על ידי מתי כספי
קטגוריה:שירים על בדידות
פאול אגילאר

פאול ניקולאס אגילאר רוחאס (ספרדית: Paul Nicolás Aguilar Rojas; נולד ב-6 במרץ 1986) הוא כדורגלן עבר מקסיקני ששיחק בעמדת המגן ימני.

==קריירת מועדונים==
אגילאר התחיל את הקריירה שלו בפצ'וקה ובשנת עלה לקבוצה הבוגרת. בשנת אגילאר הושאל לאינדיוס על מנת לצבור דקות משחק, ובשנת חזר לפצ'וקה. בשנת זכה עם המועדון באליפות הקלאסורה.

ב-23 במאי 2011 חתם בקלוב אמריקה. ב-31 ביולי 2011 ערך את הופעת הבכורה שלו במשחק הליגה נגד טולוקה שהסתיים בתיקו 1-1. אגילאר הבקיע את השער הבכורה שלו בקלוב אמריקה בדקה ה-90 נגד גוודלחרה. ב-26 במאי 2013 אגילאר זכה בתואר הראשון שלו עם אמריקה לאחר ניצחון על קרוס אסול בגמר הקלאסורה.

בקיץ , אגילאר חתם בחוארז.

==קריירה בינלאומית==
באוקטובר אגילאר זומן לראשונה לסגל הנבחרת לקראת משחק הידידות נגד , אך הוא לא זכה לדקות משחק במשחק זה. ב-30 בספטמבר 2009 הוא ערך את הופעת הבכורה שלו במשחק ידידות נגד שהסתיים בהפסד 1–2, במשחק זה אף כבש את שער הבכורה שלו בנבחרת. אגילאר זומן לסגל הנבחרת לקראת מונדיאל 2010, אולם שיחק רק במשחק הבכורה נגד . בשנת 2011 אגילאר זומן לסגל הנבחרת לקראת גביע הזהב 2011 ולקראת קופה אמריקה 2011. ב-13 בנובמבר 2013 הבקיע בניצחון 1–5 נגד במסגרת פלייאוף מוקדמות מונדיאל 2014, בסיומו עלתה מקסיקו למונדיאל בו גם אגילאר לקח חלק.

==תארים==
;פצ'וקה
*ליגת העל המקסיקנית: קלאסורה 
*גביע סודאמריקנה: 
*גביע CONCACAF לאלופות/ליגת האלופות של CONCACAF: , , 
*הסופרליג הצפון אמריקאי 2007

;קלוב אמריקה
*ליגת העל המקסיקנית: קלאסורה , אפרטורה 
*ליגת האלופות של CONCACAF: 

;מקסיקו
*גביע הזהב של CONCACAF: 2011, 2015

==קישורים חיצוניים==

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:כדורגלני פצ'וקה
קטגוריה:כדורגלני קלוב אמריקה
קטגוריה:כדורגלני חוארס
קטגוריה:כדורגלני נבחרת מקסיקו
קטגוריה:כדורגלני מונדיאל 2010
קטגוריה:כדורגלני גביע הזהב 2011
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:מקסיקנים שנולדו ב-1986
האל פיני

האל פיני (4 במאי 1956 - 28 באוגוסט 2014) היה מפתח בחברת PGP Corporation. הוא היה המפתח השני שהועסק בתפקיד מפתח בחברת PGP (אחרי פיל צימרמן). בתחילת הקריירה שלו, היה מפתח ראשי של כמה משחקי קונסולה מובילים (Adventures of Tron, Armor Ambush, Astroblast, Space Attack). בשנת 1979 סיים את לימודיו במכון הטכנולוגי של קליפורניה, וקיבל תואר BS בהנדסה.

פיני נודע כפעיל בתחום הקריפטוגרפיה. במהלך שנות ה-90, בנוסף להיותו חבר פעיל ברשימת התפוצה של הסייפרפאנק. בין שאר פעולותיו הייתה ניהול של תחרות לשבירת הצופן שבו עשו שימוש בנטסקייפ, ושהיה אסור בייצוא.

בשנת 2004, יצר פיני את מערכת הוכחת העבודה שניתן לעשות בה שימוש חוזר, לפני ביטקוין. בינואר 2009, פיני היה האדם הראשון שקיבל העברת ביטקוין.

באוקטובר 2009, הכריז פיני במאמר בבלוג שהוא אובחן כחולה במחלת ALS באוגוסט 2009. לפני מחלתו, פיני היה אצן פעיל. פיני ואשתו פראן עסקו בגיוס כספים למחקר בתחום. במרץ 2013, פיני פרסם שהפך למשותק, אך המשיך למפתח. הוא עבד על תוכנה נסיונית בשם bcflick לחיזוק ארנקי ביטקוין, תוך שימוש במחשוב אמין (Trusted Computing).

האל פיני נפטר ב-28 באוגוסט 2014, ושומר בהקפאה על ידי קרן אלקור.

== קישורים חיצוניים ==

קטגוריה:קריפטוגרפים אמריקאים
קטגוריה:אמריקאים בתעשיית המחשבים
קטגוריה:בוגרי המכון הטכנולוגי של קליפורניה
קטגוריה:אמריקאים שנולדו ב-1956
קטגוריה:אמריקאים שנפטרו ב-2014
מספיה

מספיה (באיטלקית: Messapia) הייתה אוניית נוסעים איטלקית, שמספרה בארגון הימאות הבינלאומי היה IMO 5233327. מספיה הפליגה עם תיירים בים התיכון, בקו קבוע שכלל את נמל חיפה. על סיפון האונייה הגיעו גם עולים לישראל. קיבולת הספינה 5,207 טון והיא הותאמה להשטת 236 נוסעים בתאים המחולקים לשתי מחלקות.

מספיה נבנתה במספנות טאראנטו ב-1952, יחד עם אונייה תאומה, "אנוטריה" (Enotria). האוניות נבנו עבור חברת "אדריאטיקה" מוונציה והפליגו במסלול שבועי שחיבר את צפון איטליה (טריאסטה, ונציה), דרום איטליה (בארי, ברינדיזי), פיראוס, קפריסין וחיפה. שמה של מספיה שונה ב-1975 ל"זאמזאם" (Zamzam) וב-1993 נמחקה מהספרים.

בינואר 1973, בפמגוסטה, משטרת קפריסין, בליווי סוכנים ישראלים, הורידה מסיפוני מספיה ארבעה מפליגים בעלי דרכונים אפגניים. הארבעה, שהיו חשודים כחברים בספטמבר השחור, שתכננו לבצע מעשי חבלה בחיפה, טסו לביירות. בעקבות הפרשה הוגברה ערנות שלטונות הביטחון באיטליה, שם עלו לאוניה ה"אפגניסטנים" ונערכו בדיקות נוסעים גם בספינה התאומה, "אנוטריה".
האניה "מספיה"

== קישורים חיצוניים ==
* [https://web.archive.org/web/20140903093235/http://www.shipsandharbours.com/picture/number5929.asp Passenger / cargo ship Messapia in Marseille] (מאורכב מ[http://www.shipsandharbours.com/picture/number5929.asp המקור] בארכיון האינטרנט) 
* [http://www.jta.org/1973/01/11/archive/four-suspected-terrorists-taken-from-ship-flown-to-beirut Four Suspected Terrorists Taken from Ship. Flown to Beirut] 

==הערות שוליים==

קטגוריה:אוניות נוסעים
חיים גדליה צימבליסט

הרב חיים גדליה צימבליסט (ה'תר"ץ, 1930 – ח' בתמוז תשפ"ב, 7 ביולי 2022) היה רב ליטאי ישראלי ודיין בבית הדין הרבני הגדול.

==ביוגרפיה==
נולד במינסק, בנו של מרדכי סנדר ונכדו של הרב יהושע צימבליסט מהורודנה. בשנת 1936 עלה עם הוריו לישראל והם התיישבו בשכונת בתי נייטין ירושלים. למד בישיבת חברון, בין היתר בחברותא עם הרב נח שימנוביץ, שהחשיבו לרבו. בשנת ה'תשי"א החל ללמוד בחברותא עם הרב יחזקאל אברמסקי. בהיותו בחור, זכה בפרס משרד הדתות (תשי"ב, 1952) שחולק ל-18 "עילויי הישיבות" באמצע שנות ה-50 נישא לוורה, בתו של הרב יעקב מאיר פומרנץ שהיה רב בברוק, פולין ובארצות הברית, ומתלמידי החפץ חיים.

בין השנים ה'תשי"ז–ה'תש"ך למד בכולל שע"י "מכון הארי פישל" בבית המדרש לדיינים, וערך שימוש חכמים אצל הרב יוסף שלום אלישיב שהיה אז דיין בבית הדין הרבני הגדול ואצל הרב מנחם מאיר ציוני, אב בית דין תל אביב.

בשנות השישים התגורר בארצות הברית. עם שובו לישראל התמנה בשנת ה'תשכ"ו לדיין בבית הדין הרבני באשדוד ולאחר מכן מסוף שנת ה'תשכ"ו ועד שנת ה'תשנ"ז בבית הדין הרבני בתל אביב, ובאמצע שנות השבעים התמנה לאב בית-הדין. היה מראשי בית המדרש לדיינות "שבט מיהודה" בתל אביב. בשנים תשנ"ז-תש"ס (מועד פרישתו לגמלאות) היה דיין בבית הדין הרבני הגדול. בשנת תשנ"ט התמנה על ידי הרב יוסף שלום אלישיב לבורר המרכזי בפרשת השליטה בישיבת פוניבז'.

הרב צימבליסט ההדיר והוציא לאור את חיבורי הרשב"א "תורת הבית" ו"עבודת הקודש" עם הערות ופירושים. כמו כן הוציא "קובץ ראשונים" על מסכת ביצה ו"חידושי ראשונים" על מסכת חולין.

התגורר בתל אביב ושימש כרבו של בית הכנסת "מגורים" במרכז העיר. בנוסף לשיעורי הדף היומי ומשנה ברורה שהוא מסר בבית מדרשו, הוא לימד גם שיעורי הלכה בישיבת מעלה אליהו בעיר.

==חיים אישיים==
רעייתו ד"ר ורה צימבליסט, הייתה הפסיכולוגית הראשית של היחידה לפסיכיאטריה של הילד המתבגר בבית החולים שיבא. היא נפטרה בשנת ה'תשע"ז, 2017.

בתם, הדסה רוטנברג, אף היא פסיכולוגית. מתגוררת בירושלים בשכונת הר נוף.

נפטר בח' בתמוז תשפ"ב, 7 ביולי 2022.<ref></ref>

==קישורים חיצוניים==
* [http://www.beinenu.com/rabbis/הרב-חיים-גדליה-צימבליסט שיעורים לצפייה], בינינו
*תמונות נוספות של הרב ב[https://megurim.org אתר בית הכנסת "מגורים"]
* [https://www.inn.co.il/tags/הרב_חיים_גדליה_צימבליסט/ כל הכתבות על הרב צימבליסט], באתר ערוץ 7
* 

==הערות שוליים==

קטגוריה:אנשי העלייה החמישית
קטגוריה:בוגרי ישיבת חברון כנסת ישראל
קטגוריה:דייני בית הדין הרבני הגדול
קטגוריה:תל אביב-יפו: רבנים
קטגוריה:מהדירי ספרות תורנית
קטגוריה:רבנים ליטאים ישראלים
קטגוריה:אבות בתי דין
קטגוריה:ישראלים שנולדו ב-1930
קטגוריה:ישראלים שנפטרו ב-2022
בגדי עבודה

בגדי עבודה הם בגדים שנלבשים בעיקר למטרות עבודה. במקרים רבים הבחירה בבגדי עבודה נובעת מהמאפיינים של בגדים אלה, המסייעים בביצוע המטלות הכרוכות בעבודה, להגן ולשפר את הבטיחות ולייעל את ביצוע העבודה. במקרים רבים, נחשבים בגדי עבודה כחלק מציוד ההגנה הנדרש בעבודה.

קיימים בגדי עבודה מסוגים שונים וייעודים שונים כגון לטבחים ועובדי מטבח, לצוות רפואי, לצלמים ועוד. 

בגדי עבודה מאופיינים בעיקר באופן שבו הם מיועדים לעובד. בגדי עבודה של צלם, לדוגמה, מכילים כיסים רבים לצורך אחסון של כל ציוד הצילום. בגדי עבודה של לוחם אש יהיו ממוגנים כנגד אש. בגדים של עובדים בחדר נקי ימנעו מעבר חלקיקים מגוף העובד לחלל החדר. 

כאשר מקום עבודה מספק את בגדי העבודה, יהיו אלה ממותגים בהתאם.

==ראו גם==
*מדים

==קישורים חיצוניים==

*
קטגוריה:ביגוד
קטגוריה:עבודה
יורה פראנצטיץ'

יוּרָאי יוּרֶה פְרָאנְצֶטִיץ (בסרבו-קרואטית בכתב לטיני: Juraj "Jure" Francetić, בסרבו-קרואטית בכתב קירילי: Јypaj "Jуре" Францетић; 3 ביולי 1912, אוטוצ'אץ, האימפריה האוסטרו-הונגרית – 27 בדצמבר 1942, מוצ'ילה, מדינת קרואטיה העצמאית) היה קצין קרואטי במיליציה של האוסטאשה וקומיסר מטעמה לבוסניה והרצגובינה. פראנצטיץ' פיקד על מיליציית הלגיון השחור, ונטל חלק באקציות שהובילו לגירוש יהודי סרייבו אל מחנות ההשמדה.

==קורות חייו==
פראנצטיץ' נולד ב-1912 בעיירה אוטוצ'אץ שבאזור קרואטיה. הוא למד משפטים באוניברסיטת זאגרב. במהלך לימודיו הצטרף לתנועת האוסטאשה, ועל רקע זה עזב את לימודיו. בשל פעילותו בתנועה היה מבוקש על ידי השלטונות ונאלץ לגלות לאיטליה. בהמשך, שהה באוסטריה ובהונגריה. ב-1937 שב ליוגוסלביה, נעצר ושוחרר מספר פעמים, ובראשית 1941 נמלט לגרמניה הנאצית.

לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשליטת האוסטאשה, שב פראנצטיץ' ליוגוסלביה ומונה לקומיסר האוסטאשה לאזורי בוסניה והרצגובינה. הוא הגיע לסרייבו בלוויית סלאבקו קווטרניק ו-1,100 שוטרים ואנשי מיליציה אוסטאשים ועד מהרה הפך לדמות הדומיננטית בשלטון האוסטאשה בעיר. עם הגיעו ובהנחייתו הוחל ברדיפת יהודים וסרבים. באוגוסט 1941 מונה למפקד מיליציית "הלגיון השחור".

באוגוסט הוחל באקציות בכל רחבי בוסניה ובראשית ספטמבר בסרייבו עצמה. ב-4 בספטמבר 1941 לפנות בוקר נעצרו 500 מיהודי העיר וגורשו למחנה הריכוז קרושצ'יצה. משם הועברו הגברים ליאסנובאץ, והילדים והנשים למחנה לובורגראד. יורה פראנצטיץ' פיקד על האקציה שביצעה מיליציית "הלגיון השחור". בהמשך, ביצע "הלגיון השחור" שתחת פיקודו מעשי טבח באוכלוסייה הסרבית ברחבי בוסניה ותקף את מעוזי הפרטיזנים.

פראנצטיץ' נחשב בן טיפוחיו של אנטה פאבליץ' ואחד המועמדים לרשת אותו. בספטמבר 1942 סיים את תפקידו כקומיסר לאזורי בוסניה והרצגובינה. ב-27 בדצמבר 1942 הופל מטוסו מעל מוצ'ילה. פראנצטיץ' נפצע קשה בהתרסקות, נלקח בשבי על ידי כוחות הפרטיזנים של טיטו ומאוחר יותר מת מפצעיו.

==קישורים חיצוניים==

==הערות שוליים==

קטגוריה:שואת יהודי יוגוסלביה
קטגוריה:קרואטיה: היסטוריה
קטגוריה:קרואטים משתפי פעולה עם הנאצים
קטגוריה:פושעי מלחמה אוסטאשים
קטגוריה:המדינה העצמאית של קרואטיה: אישים
קטגוריה:ילידי 1912
קטגוריה:נפטרים ב-1942
ינון מילס

יִנּוֹן מִילֶס (נולד ב-24 במרץ 1976) הוא כתב ומגיש חדשות ב-i24NEWS ובעבר בערוץ 13.

==ביוגרפיה==
ינון מילס ככתב שטח בערוץ 10, 2014
מילס נולד בירושלים לשולה ומשה. למד בתיכון רנה קסין. את שירותו הצבאי עשה בחיל המודיעין.

לאחר שירותו הצבאי, למד במשך שנה תרבות צרפת באוניברסיטת סורבון בפריז. בהמשך, למד אדריכלות באוניברסיטת תל אביב, ובמהלך לימודיו, החל לעבוד ככתב בקול ישראל. למד גם לתואר שני Mfa בקולנוע וטלוויזיה באוניברסיטת תל אביב.

עם סיום לימודיו האקדמיים, הצטרף לסגל ערוץ 10 בתור עוזר במאי, ולאחר מכן בתור כתב חדשות כללי, וכתב תרבות. משנת 2009 החל לשמש כתב בתוכנית "המגזין" בהנחיית אושרת קוטלר. במקביל, מגיש מילס מבזקי חדשות בחדשות עשר. ב-2017 הגיש את התוכנית "16:30" לסירוגין, לצד אלי ראכלין, אורי קואל ועומר ירדני ועבד במערכת הצינור עם טל ברמן.

באוקטובר 2021 החל להגיש בערוץ 13, לצידה של גילי איצקוביץ', את "ירוק בלילה", מגזין שבועי העוסק בנושאים הקשורים לאיכות הסביבה. בראשית פברואר 2023, לאחר הפסקה של מספר חודשים, התוכנית חזרה להיות משודרת באותו פורמט אולם בשם "מושג ירוק". עונה שנייה זאת נמשכה עד ראשית מאי אותה שנה.

מלבד עיסוקיו בתקשורת, החל משנת הלימודים תשע"ח, הוא מלמד קורס שנושאו הכנת כתבות וידאו למגזין חדשות, במסגרת המסלול לתואר ראשון בתקשורת פוליטית ב"".

מיולי 2024, מגיש את התכנית "חדר החדשות" ב-I24NEWS.

===חיים אישיים===
ביוני 2013, לקראת מצעד הגאווה, יצא מהארון, ובמאמר באתר "וואלה", דחק בחבריו העיתונאים הלהט"בים לקחת ממנו דוגמה ולצאת מהארון.

מילס מתגורר בתל אביב. הוא רווק ואב לתאומים.

==קישורים חיצוניים==

* 
* 
* 

== הערות שוליים ==

קטגוריה:עיתונאים ישראלים
קטגוריה:אנשי טלוויזיה ישראלים
קטגוריה:מנחי טלוויזיה ישראלים
קטגוריה:סגל קול ישראל
קטגוריה:ערוץ עשר: שדרנים, שחקנים ומנחים
קטגוריה:סגל חדשות 13
קטגוריה:סגל i24NEWS
קטגוריה:עיתונאים להט"בים ישראלים
קטגוריה:כתבי תרבות ישראלים
קטגוריה:בוגרי תיכון רנה קסין
קטגוריה:בוגרי אוניברסיטת תל אביב
קטגוריה:סגל המכללה האקדמית תל אביב-יפו
קטגוריה:ישראלים שנולדו ב-1976
חשש

חשש הוא מצב מנטלי הקשור לרגשות פחד או דאגה, או שילוב ביניהם. לעיתים המילה משמשת לתיאור מצבים הדומים לחשד או לספק. בכך נבדלת המילה מכל אחת מהמילים הנ"ל. היות שחשש מתקשר גם לדאגה, יש לו קונוטציה עתידית יותר מאשר לפחד, שממוקד לעיתים קרובות יותר בהווה.

הבדל נוסף או קשור, בין חשש לבין פחד, הוא שחשש היא מילה מעט בוגרת או מפותחת יותר ושכלתנית או מרוחקת ורשמית יותר: ילדים לומדים את המילה 'חשש' ומשתמשים בה זמן רב אחרי שהם לומדים את המילה 'פחד', וגופים רשמיים כגון פוליטיקאים, ומנהלי ארגונים יבטאו לרוב חששות ולא פחדים, בהתבטאויותיהם הרשמיות.

==דוגמאות==
המילה חשש נמצאת בשימוש שכיח בתקשורת, לעיתים קרובות בכותרות של כתבות או ידיעות העוסקות באירועים עתידיים שליליים שעלולים להתרחש או שהתרחשו ועשויים להתגלות, לרוב חשש לחיי אדם שנעדר או נחטף.

המילה משמשת לרישום כשרות של מוצרים או יצרנים, בניסוח "ללא חשש ערלה", "ללא חשש חמץ", "ללא חשש טבל ושביעית" וכו'.

ברפואה, המילה משמשת לרישום רפואי של אבחנות ראשוניות או משוערות, שאותן יש לבדוק בהמשך, או לעקוב אחריהן, בניסוח: "חשש ל...", כשלאחר מכן מצוינת האבחנה המשוערת. לדוגמה: "חשש לזיהום בתוספתן", "חשש לסרטן מעי הגס", וכו'.

==קישורים חיצוניים==

==הערות שוליים==

קטגוריה:רגשות
פלטיהו בן בניהו

פלטיהו בן בניהו היה משרי העם היהודי בירושלים ונזכר בתנ"ך בתקופה שלאחר גלות יהויכין.
==התיאור בתנ"ך==
יחזקאל נישא ברוח אלהים מהגולה בארץ כשדים, אל בית המקדש בירושלים, מה שמתאר ״במראה, ברוח אלהים״, ושם ראה בחטאי העם היהודי, כשעובד עבודה זרה באופנים שונים. באחת מהמראות שנגלו לעיניו, הוא ראה 25 אנשים המפנים את אחוריהם לכיוון פתח ההיכל, נופחים ומטילים צואה לכיוונו, תוך כדי השתחוויה לשמש. בהמשך התיאור מופיע פירוט של שניים מהאנשים; יאזניה בן עזור ופלטיהו בן בניהו.

בשלב זה יחזקאל מתנבא, ובנבואה מוטחת ביקורת על שני האישים; הם מוצגים כמסיתי העם שלא לקבל את דברי נביאיו, וכמרגיעי העם באומרם כי נבואות הזעם של נביאיו לא יתממשו בעתיד הקרוב. בנבואה מובטח שאותם המבטיחים הבטחות שווא לשלווה, חלקם לא יסיימו את חייהם בירושלים באופן שגרתי, וחלקם יגלו וימותו מחוץ לגבולות ארץ ישראל.

תוך כדי הנבואה פלטיהו נופל ומת מול יחזקאל, וזה צועק בצער לה', כי מכלה הוא את עם ישראל. בתלמוד מופיעה מחלוקת בין רב לשמואל, האם צעקתו של יחזקאל נבעה מצער על מות פלטיה, משום שהציל יהודים מעבדות לאחר שתדלנות אצל נבוכדנצר, או שהסכים עם מותו בשל חטאיו, רק שכאב את צרות כל העם.

לאחר צעקת יחזקאל, ה' עונה לו תשובה על טענתו בנבואה, כי הצרות קורות בשל חטאי העם, והנבואה מסתיימת בתיאור עתידי של חזרה בתשובה, וקיבוץ גלויות.

==קישורים חיצוניים==
* גבריאל ברקאי, [http://lib.cet.ac.il/pages/item.asp?item=13856 חפירות כתף - הינום בירושלים] ראו פסקה "חותם עברי ומטבע קדום"
==הערות שוליים==

קטגוריה:יחזקאל
קטגוריה:אישים בנביאים
מוזיאון וייסמן לאמנות

מוזיאון וייסמן לאמנות הוא מוזיאון לאמנות בקמפוס אוניברסיטת מינסוטה במיניאפוליס.

המוזיאון נקרא על שם פרדריק ר' וייסמן (אספן אמנות), ותוכנן על ידי האדריכל הנודע פרנק גרי. בניין המוזיאון הנוכחי הושלם ב-1993, והוא ממוקם על צוק המשקיף על נהר המיסיסיפי בקצה המזרחי של גשר שדרת וושינגטון.

הבניין מציג שני פנים: מצד הקמפוס, הוא מציג חזית לבנים שמשתלבת עם בנייני הלבנים ואבני חול שבסביבה, ובצד השני, מוצגות התעקלויות של יריעות פלדה מוברשות (כסמל של מפל מים ודגים).

במוזיאון מוצגות מעל ל-20,000 יצירות, וביניהן, של מרסדן הרטלי, אלפרד מאורר, צ'ארלס בידרמן, חרסים פרהיסטוריים וריהוט קוריאני.

== קישורים חיצוניים ==

* 

* [http://www.weismanfoundation.org/ פרטים על קרן פרדריק ר. וייסמן]

קטגוריה:מינסוטה
וייסמן לאמנות
קטגוריה:אוניברסיטת מינסוטה
נייט לינהארט

נייט לינהארט (באנגלית: Nate Linhart; נולד ב-14 בנובמבר 1986 באוהיו שבארצות הברית) הוא כדורסלן אמריקאי המשחק בקבוצת הפועל באר שבע.

==קריירה==
אחרי ששיחק כדורסל בתיכון בו למד, לינהארט שיחק 4 עונות בכדורסל מכללות באוניברסיטת אקרון עם קבוצת אקרון זיפס.

לינהארט לא נבחר בדראפט ה-NBA של שנת 2009. בעונת 2009-10, חתם ברפאייזן פנתרס פורסטנפלד מליגת הכדורסל האוסטרית. בעונת 2010-11, הוא חתם בארי בייהוקס מליגת הפיתוח של ה-NBA. בשנים 2011-2013 שיחק ב-TBB טרייר מליגת העל הגרמנית. ביולי 2013, חתם ברייר ונציה מליגת העל האיטלקית.

באוגוסט 2014, חתם לינהארט לעונה עם אופציה לעוד שנתיים במכבי תל אביב. 
בתום העונה שוחרר לינהארט ממכבי תל אביב וחתם בסרגוסה באסקט מהליגה הספרדית.

==קישורים חיצוניים==

* [http://www.fiba.com/pages/eng/fc/gamecent/p/pid/6047489/tid/6009553/playerview.html פרופיל] השחקן באתר פיב"א.
* [http://basketball.realgm.com/player/Nate-Linhart/Summary/11195 פרופיל] השחקן באתר RealGM.com.

קטגוריה:כדורסלנים אמריקאים
קטגוריה:כדורסלני מכבי תל אביב
קטגוריה:כדורסלני ונציה
קטגוריה:כדורסלני ספירו שרלרואה
קטגוריה:כדורסלני טלקום בון
קטגוריה:כדורסלני הפועל באר שבע
קטגוריה:כדורסלני סרגוסה באסקט
קטגוריה:אוהיו: כדורסלנים
קטגוריה:כדורסלני לייקלנד מג'יק
קטגוריה:בוגרי אוניברסיטת אקרון
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1986
UCWeb

לוגו החברה החדש עם סמל הדפדפן
UCWeb בע"מ היא חברת אינטרנט סינית המציעה פתרונות ושירותים הכוללים דפדפן אינטרנט, שירותי חיפוש ועוד.
מוצר הדגל של החברה הוא "UC Browser" - דפדפן למכשירים ניידים.

החברה נוסדה בשנת 2004 כחברה לייצור דפדפנים לניידים. לאורך העשור הראשון מהקמתה התפתחה לכלול תחומים נוספים כגון שירותי חיפוש ומשחקים מקוונים.

ב-2014 רכשה ענקית האינטרנט הסינית עליבאבא כ-34% מהמניות של החברה, גובה העסקה לא פורסם אך היה גורם מרכזי במסע קניות על סך כמה מיליארדי דולרים של קבוצת עליבאבא הסינית לקראת הנפקה ראשונית בבורסת ניו יורק.

ביוני 2014 רכשה עליבאבא את שאר מניות UCWeb בעסקה שהייתה המיזוג הגדול ביותר בסין בתחום האינטרנט. לאחר הרכישה, הפכה UCWeb לזרוע האחראית על פעילות מכשירים ניידים של קבוצת עליבאבא, תוך הטמעת החטיבות הקשורות בעליבאבא לתוכה.

== UC Browser ==
UC Browser, הדפדפן המצליח של החברה הוא הפופולרי מסוגו בסין עם נתח שוק של כ-65%. הדפדפן הוא גם הפופולרי ביותר בהודו עם כ-34% (מנתוני StatCounter).

הוא זמין ב-11 שפות (כולל אנגלית, רוסית, אינדונזית, וייטנאמית) ותומך בכל מערכות ההפעלה הניידות המובילות (iOS, Android, Windows Phone Java, Blackberry). לדפדפן מעל 500 מיליון משתמשים.

==קישורים חיצוניים==
* 

קטגוריה:חברות אינטרנט
קטגוריה:חברות טכנולוגיה סיניות
קטגוריה:הרפובליקה העממית של סין: טלקומוניקציה
קטגוריה:קבוצת עליבאבא
קטגוריה:קצרמר חברות